laion/Wikipedia-Exotic huggingface dataset:
საგარეჯოს წმინდა დოდო გარეჯელისა და სვიმეონ მესვეტის ეკლესია

საგარეჯოს წმინდა დოდო გარეჯელისა და სვიმეონ მესვეტის ეკლესია — არქიტექტურული ძეგლი საგარეჯოში, მდებარეობს რუსთაველის ქუჩაზე. განეკუთვნება შუა საუკუნეებს. ეკლესიის გარეთა კედლების წყობაში გამოიყოფა ორი სამშენებლო ფენა, რომელიც განსხვავებული მასალითაა ნაწყობი. მათ შორის საზღვარი მიწიდან დაახლოებით სამ მეტრზე გადის. შენობის ქვედა ნაწილი განვითარებული შუა საუკუნეებით შეიძლება დათარიღდეს. შენობის ზედა ნაწილი, სავარაუდოდ, XVIII საუკუნის პირველ ნახევარს განეკუთვნება. ეკლესია დარბაზულია. აღმოსავლეთით დასრულებულია ნახევარწრიული აფსიდით, რომელიც გრძივი კედლებითან, როგორც შიგნით, ასევე გარედან, მოკლე მხრებითაა გამოყოფილი და დამოუკიდებელი, კონუსისებური სახურავი ხურავს. შესასვლელი ორია: დასავლეთიდან და სამხრეთიდან. 2012 წელს ეკლესია თვითნებურად გაარემონტეს. ამ რემონტის დროს ორივე შესასვლელი აამაღლეს და თაღით გადახურეს. 2016 წელს აამაღლეს საკურთხევლის იატაკი და დააგეს ხელოვნური ქვის ფილები, დადგეს ხის კანკელი და შეათეთრეს ინტერიერი. დვალი თ., საქართველოს ისტორიისა და კულტურის ძეგლთა აღწერილობა, ტ. 1-III, თბ., 2019. — გვ. 70-72.
ჩეჩნეთის კუნძული

ჩეჩნეთის კუნძული (რუს. Остров Чечень) — კუნძული კასპიის ზღვის დასავლეთ სანაპიროსთან. მდებარეობს კრაინოვკას 20 კმ აღმოსავლეთით, აგრახანის ნახევარკუნძულის ჩრდილოეთ წვერთან. კუნძული შედის დაღესტნის რესპუბლიკის შემადგენლობაში, რომელიც წარმოადგენს რუსეთის ფედერალურ სუბიექტს. კუნძულის სიგრძე 15 კმ-ს და მაქსიმალური სიგანე 10 კმ-ს შეადგენს. ჩეჩნეთის კუნძულის გარშემო ზღვა ჩვეულებრივ გაყინულია იანვრიდან მარტამდე. ↑ Worldmaps - Location. დაარქივებულია ორიგინალიდან — 2008-01-09. ციტირების თარიღი: 2023-03-27. ↑ Архипелаг Чечень. დაარქივებულია ორიგინალიდან — 2016-03-04. ციტირების თარიღი: 2016-02-28
ვართან ღაზარიანი

ვართან ღაზარიანი (სომხ. Վարտան Ղազարյան; დ. 1 დეკემბერი, 1969, სომხეთის სსრ, საბჭოთა კავშირი) — ფეხბურთის მწვრთნელი და ყოფილი მოთამაშე. დაიბადა სომხეთში, შემდგომ საცხოვრებლად ლიბანში გადავიდა და მოქალაქეობაც მიიღო. იგი თამაშობდა ჰომნეთმენისა და საგესესთვის. აგრეთვე 1993 წლიდან 2001 წლამდე თამაშობდა ლიბანის ეროვნულ საფეხბურთო ნაკრებში. ღაზარიანი არის ლიბანის პრემიერ ლიგის ყველა დროსი საუკეთესო ბომბარდირი - გატანილი 118 გოლით. 2015 წლამდე იგი აგრეთვე იყო ლიბანის ნაკრების ლიდერი გოლებით, თუმცა ეს შედეგი როდა ანტერმა გააუმჯობესა. 2017 წელს ღაზარიანი დაინიშნა ტრიპოლის მწვრთნელად. ვართან ღაზარიანის ახალგაზრდული კლუბი იყო ჰომნეთმენ ბეირუთი. პროფესიონალური კარიერაც სწორედ ამ კლუბში დაიწყო. იგი ჰომნეთმენში 1992-1999 წლებში, 8 წლის განმავლობაში ასპარეზობდა. 2000 წელს გადავიდა საგესეში. მან საგესეში გაატარა 2 წელი, ხოლო შემდეგ კვლავ ჰომნეთმენ ბეირუთში დაბრუნდა. მოგვიანებით, 2005 წელს იგი კვლავ საგასეში გადავიდა იჯარით, ხოლო 2 წელიწადში თავდაპირველ კლუბში დაბრუნდა. ამ დროს იგი 39 წლის იყო. მან პირველი გოლი ლიბანის საფეხბურთო პრემიერ ლიგაში გაიტანა 1993 წლის 23 იანვარს. 2008 წლის 16 ნოემბერს ლიგის მეექვსე რაუნდში, 39 წლის ასაკში, ლიბანის პირველ დივიზიონში საკუთარი 130-ე გოლი გაიტანა და ამ შედეგით გახდა ლიბანის ყველა დროის საუკეთესო ბომბარდირი. თუმცა, ზოგი არ ცნობს მის მიერ 2000-2001 წლების სეზონში გატანილ 12 გოლს. მიუხედავად ამისა, მისი ტოტალი (118 გოლი) ტოლია ფადი ალოუშის ტოტალის. ღაზანიანი აგრეთვე იყო ლიბანის ეროვნული ნაკრების ისტორიაში წამყვანი ბომბარდირი გატანილი 19 გოლით (მსოფლიო თასის შესარჩევ თამაშებში ოთხი, აზიის თასის შესარჩევ თამაშებში სამი, ხოლო მეგობულ შეხვედრებში თორმეტი). მისი რეკორდი 2015 წელს მოხსნა როდა ანტერმა, რომელმაც 2018 წლის ფიფას მსოფლიო თასის საკვალიფიკაციო ეტაპზე მე-20 გოლი გაიტანა ლაოს წინააღმდეგ. 2009 წელს ღაზარიანი დაბრუნდა მშობლიურ სომხეთში, სადაც გაწვრთნა სომხური კლუბი. შემდეგ იგი დაბრუნდა ლიბანში და გახდა ტრიპოლის მწვრთნელის ასისტენტი ამავე კლუბის მთავარი მწვრთნელა 2017 წელს იქცა. ვართან ღაზარიანი — National-Football-Teams.com ↑ 1.0 1.1 1.2 منتديات كووورة. ციტირების თარიღი: 2019-04-29 ↑ FIFA.com. Welcome to FIFA.com News - Lebanon’s Armenian talent pool - FIFA.com en-GB. ციტირების თარიღი: 29 April 2019 ↑ VARTANE GHAZARIAN. დაარქივებულია ორიგინალიდან — 27 ნოემბერი 2021. ციტირების თარიღი: 29 April 2019 ↑ منتديات كووورة. ციტირების თარიღი: 2019-04-29 ↑ غازاريان مدربًا لطرابلس اللبناني. ციტირების თარიღი: 29 April 2019
ჩასმით სორტირება

ჩასმით სორტირება — მონაცემთა სტაბილური, ადგილობრივი (ანუ არ იყენებს სხვა მასივს მონაცემთა შენახვისთვის) დახარისხების ერთგვარი ალგორითმი პროგრამირებაში. მუშაობს O ( n 2 ) {\displaystyle O(n^{2})} დროში, მაგრამ თუ მასივი თითქმის დალაგებულია, ის დაახლოებით წრფივ დროში მუშაობს. უარეს შემთხვევაში კვადრატულობა მაინც არაეფექტიანობას უსვამს ხაზს, თუმცა მას რამდენიმე უპირატესობა გააჩნია: მარტივი იმპლემენტაცია ბევრად ეფექტიანი კვადრატული სორტირების სხვა ალგორითმებთან შედარებით სტაბილური, ანუ არ ცვლის სხვადასხვა ტოლი მნიშვნელობის მქონე ელემენტების თანმიმდევრობას ადგილობრივი, მოითხოვს მხოლოდ O ( 1 ) {\displaystyle O(1)} მეხსიერებას ამ ალგორითმის მსგავსს ხშირად ვხვდებით ყოველდღიურ ცხოვრებაშიც კი, მაგალითად მაშინ, როდესაც ვცდილობთ ხელით დავალაგოთ სათამაშო ბანქო. ჩასმის სორტირების მუშაობის პრინციპი შემდეგია: იგი მასივს ყოფს ორ ნაწილად: დახარისხებულად, რომლის ზომა თავიდან 1-ის ტოლია, რადგან 1-ელემენტიანი მასივი ყოველთვის დახარისხებულია, და დაუხარისხებელად, რომლის პირველ ელემენტს სვამს მასზე ნაკლები ან ტოლი და მასზე მეტი მნიშვნელობის მქონე ელემენტებს შორის. ალგორითმი მეორდება მანამ, სანამ დაუხარისხებელი ნაწილის ზომა ნულზე მეტია. #include <iostream> using namespace::std; int main(){ int n; // ცვლადში ჩავწეროთ მასივის ზომა cout<<"Shemoitanet masivis zoma"<<endl; cin>>n; // შევქმნათ n-ზომის მასივი მთელი ელემენტებით int mas[n]; // for-ციკლით შევავსოთ მასივი cout<<"Shemoitanet masivis elementebi"<<endl; for(int i=0; i<n; i++) cin>>mas[i]; /*სორტირებისთვის შევქმნათ გარე for-ციკლი ცვლადით i, რომელიც შეინახავს დაუხარისხებელი ნაწილის პირველი ელემენტის ინდექს, მისი საწყისი მნიშვნელობა კი 1-ის ტოლია.*/ for(int i=1; i<n; i++){ /*შევქმნათ დროებითი ცვლადი, რომელიც შეინახავს მასივის i-ურ ელემენტს, რადგან წანაცვლებისას ის დაიკარგება*/ int temp=mas[i]; // შიგა ციკლის ცვლადზე განაცხადი გარეთ გავაკეთოთ, რადგან ის მის გარეთ გვჭირდება int j; /*ციკლის ცვლადის საწყისი მნიშვნელობაა დაუხარისხებელი მასივის პირველი ელემენტი, თუ ციკლის მნიშვნელობა 0-ის ტოლი გახდება, ან ის დახარისხებული ნაწილის რომელიმე ელემენტზე დიდი აღმოჩნდება, ციკლი შეწყდება. აგრეთვე სანამ ციკლი მუშაობს, უნდა წავანაცვლოთ ელემენტები ერთით მარჯვნივ*/ for(j=i; j>0&&temp<mas[j-1]; j--){ mas[j]=mas[j-1]; } // საბოლოოდ j-ში შეინახება ის ინდექსი, რომელშიც უნდა შევიტანოთ i-ური ელემენტი mas[j]=temp; } // გამოვიტანოთ დალაგებული მასივი cout<<"dalagebuli masivi:"<<endl; for(auto i:mas) cout<<i<<" "; } შეგიძლიათ იხილოთ მედიაფაილები თემაზე „ჩასმით სორტირება“ ვიკისაწყობში. დახარისხება ჩასმით
სიონის ქუჩა

სიონის ქუჩა — ქუჩა თბილისში, კრწანისის რაიონში (კალა). ერეკლე II-ის ქუჩიდან კოტე (კონსტანტინე) აფხაზის ქუჩამდე. ამ სახელწოდების ქუჩა ჯერ კიდევ 1769 წელს საბუთშია მოხსენიებული, სახელი დაკავშირებულია აქ აღმართულ სიონის ტაძართან (VI-VII საუკუნეები). შეტანილია 1841 წელს შედგენილ თბილისის ქუჩების სიაში. 1921 წელს ქუჩას ნიკოლოზ ბარათაშვილის სახელი უწოდეს, 1946 წლიდან — ისევ სიონისა. ქუჩის ბოლოში თავს იყრის მეტად კოლორიტული ქუჩები: ბამბის რიგი და შარდენის ქუჩა. აქ ერთ დროს პატარა სირაჯხანაც — ღვინით მოვაჭრეთა რიგი — იყო, რომელიც რეკონსტრუქციის დროს აიღეს (თბილისის 1934 წლის გეგმაზე ამ ქუჩის ბოლო მონაკვეთი, ბამბის რიგიდან კოტე აფხაზის ქუჩამდე, დატანილია როგოც ღვინის გასასვლელი). შუა საუკუნეებში აქ განლაგებული ყოფილა ერთ-ერთი უმნიშვნელოვანესი სავაჭრო რიგი — ქვემო ბაზარი. სიონის ქუჩა გადიოდა იმ დროის საზოგადოებრივ ცენტრში —„ბატონის მოედანზე“ (დაახლოებით იქ, სადაც დღეს ერეკლე II-ის მოედანია). სიონის ქუჩაზე განლაგებული იყო მეფეთა და დიდ თავადთა სასახლეები, ქარვასლები, ეკლესიები. აღსანიშნავია ბატონიშვილ თეკლეს — ერეკლე II-ის ასულის ქარვასლა (ახლანდელი სასულიერო აკადემია და სემინარია; ნაგებობა განეკუთვნება XIX საუკუნის შუა წლებს), არწრუნის ქარვასლა (ახლანდელი იოსებ გრიშაშვილის სახელობის თბილისის ისტორიის სახელმწიფო მუზეუმი; XIX საუკუნე 1912და 1984). ქუჩაზე დგას ვანში აღმოჩენილი ძვ. წ. VII საუკუნის ბრინჯაოს ქანდაკების ასლი და კონკა. აქვს 1 შესახვევი (ყოფილი სიონის II შესახვევი, თბილისის 1934 წლის გეგმაზე დატანილია როგორც წითელი ვარსკვლავის შესახვევი). ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 176, ISBN 978-99928-20-35-3.
ბუხუტი გურგენიძე

ბუხუტი გურგენიძე (დ. 13 ნოემბერი, 1933, დაბა სურამი, — გ. 23 მაისი, 2008, თბილისი) — ქართველი მოჭადრაკე. პირველი ქართველი საერთაშორისო დიდოსტატი (1970). სსრკ სპორტის ოსტატი (1955), საერთაშორისო ოსტატი (1968), საქართველოს დამსახურებული მწვრთნელი (1968), სსრკ დამსახურებული მწვრთნელი (1969), საქართველოს თერთმეტლგზის ჩემპიონი (1958-65, 1968, 1970, 1973), სსრკ ჩემპიონატების ცხრაგზის მონაწილე (საუკეთესო შედეგი – VII-VIII ადგილი, 1958), სტუდენტთა მსოფლიო გუნდური პირველობის ოთხგზის მონაწილე და ორგზის ჩემპიონი სსრკ ნაკრების შემადგენლობაში (1957, 1958). გაიმარჯვა შემდეგ საერთაშoრისო ტურნირებში: სოფია (1959, I-III ადგილი); თბილისი (1965, I ადგილი); ბათუმი (1966, I-IV ადგილი); თბილისი, ვ. გოგლიძის I მემორიალი (1970, I-II ადგილი მიხეილ ტალთან ერთად); ოლომოუცი (1976, I ადგილი); თბილისი, ვ. ქარსელაძის IV მემორიალი (1976, I ადგილი); ჰრადეცკრალოვე (1977-78, I-II ადგილი). იყო ნანა ალექსანდრიას მწვრთნელი (1966-76), საქართველოს ჭადრაკის ფედერაციის ვიცე-პრეზიდენტი და ჭადრაკის სასახლის დირექტორი (1989-94). მიღებული აქვს სახელმწიფო ჯილდოები, მ.შ. ღირსების ორდენი (1996). ბუხუტი გურგენიძე — თამაშების არქივი Chessgames.com-ზე (ინგლისური) ენციკლოპედია „საქართველო“, ტ. 2, თბ., 2012. — გვ. 212. გიორგაძე თ., ბუხუტი გურგენიძე 60/45, თბ., 1993.
ნორაირ ასლანიანი

ნორაირ ასლანიანი (სომხ. Նորայր Ասլանյան; დ. 25 მარტი, 1991, ქარაჰუნჯი, სომხეთის სსრ) — სომეხი ფეხბურთელი. პოზიციით ვინგერი. იგი ამჟამად თამაშობს სომხეთის ეროვნულ საფეხბურთო ნაკრებსა და გერმანულ დერდე დივიზიონის კლუბ „OFC ოოზსტაანი“-ში. ნორაირ ასლანიანი დაიბადა 1991 წლის 25 მარტს, ქარაჰუნჯში, სომხეთის სსრ-ში, სომხების ოჯახში. მის დაბადებამდე ოჯახმა მიიღო აზერბაიჯანული გვარი მამედოვი, რათა მთიანი ყარაბაღის ომის დროს აზერბაიჯანელი ლტოლვილის სტატუსით ევროპაში ადვილად გადასულიყვნენ. მოგვიანებით ოჯახი ნიდერლანდებში გადავიდა. ასლანიანმა აღზრდისას ისწავლა როგორც გერმანული ისე სომხური ენა. ასლანიანმა ფეხბურთი თამაში ნიდერლანდებში, 13 წლის ასაკში დაიწყო. მისი ახალგაზრდული კლუბი იყო გრონინგენი. 17 წლის ასაკში იგი იყო გრონინგენის იმ გუნდის წევრი, რომელმაც ნიდერლანდების ახალგარდული ჩემპიონატი მოიგო. 2013 წლის იანვარში მან კიდევ ერთ ახალგაზრდულ ტურნირში მიიღო მონაწილეობა, რომელიც შეერთებულ შტატებში ჩატარდა; მისმა გუნდმა ტურნირი მე-2 ადგილით დაასრულა. 2012 წლის 20 თებერვალს, სომხეთის ეროვნული საფეხბურთო ნაკრების მეთაურმა ვარდან მინასიანმა ნორაირ ასლანიანი უმაღლეს ნაკრებში გამოიძახა, რათა მონაწილეობა მიეღო სერბეთისა და კანადის წინააღმდეგ დაგეგმილ ამხანაგურ შეხვედრებში. თუმცა, იგი კლუბში თამაშისას მიღებული ტრავმის გამო იძულებული გახდა გამოეტოვებინა ნაკრების შეხვედრები. 2012 წლის მაისში იგი კიდევ გამოიძახეს ნაკრებში. 2013 წლის იანვარში მან სომხეთის ეროვნული საფეხბურთო ნაკრების კიდევ ერთი გამოძახება მიიღო. მისი დებიუტი შედგა ლუქსემბურგის ეროვნული საფეხბურთო ნაკრების წინააღმდეგ, 2013 წლის 5 თებერვალს. ასლანიანი თამაშობს როგორც თავდამსხმელი; იგი ცნობილია საკუთარი სიჩქარითა და აჩქარებით. ნორაირი დაქორწინებულია ანა ასლანიანზე. ისინი ერთმანეთს ნიდერლანდებში გამართულ სომხურ წვეულებაზე შეხვდნენ ერთმანეთს და აქედან დაიწყო მათი უერთიერთობა. მან გვარი შეცვალა მანამდე, სანამ ის სომხეთის ეროვნულ გუნდს შეუერთდებოდა. ნორაირ ასლანიანი სახელის შეცვლის შემდეგ, "ასლანიანი-მამედოვი"-ს სახელით თამაშობდა მანამ სანამ მის დოკუმენტებზე საბოლოო გადაწყვეტილებას მიიღებდნენ. ასლანიანს აქვს არაერთი ტატუ - რამდენიმე ვარდის ნახატი, ოჯახის წევრების სახელების პირველი ასოები, რომელიც სომხურ ენაზეა დაწერილი (ხელებზე). ნორაირ ასლანიანი — WorldFootball.net ნორაირ ასლანიანი — FootballDatabase.eu ↑ 1.0 1.1 1.2 1.3 1.4 1.5 Նորայր Մամեդով. "Հավաքականից ստացած հրավերն ինձ նոր ուժ տվեց" დაარქივებული 2016-04-29 საიტზე Wayback Machine. (in Armenian). ArmFootball.com. Retrieved 27 March 2013. ↑ Վարդան Մինասյանը հրապարակել է Հայաստանի հավաքականի կազմը დაარქივებული 2014-02-21 საიტზე Wayback Machine. (in Armenian). ArmFootball.com. Retrieved 27 March 2013. ↑ Նորայր Մամեդովը կգա մայիսին. Ռուբեն Հայրապետյան (in Armenian). news.am. Retrieved 27 March 2013. ↑ Նորայր Մամեդով-Ասլանյան. Ասլանյանը կնոջս ազգանունն է (in Armenian). sport.news.am. Retrieved 23 January 2013. ↑ Նորայր Ասլանյան. Միշտ երազել եմ խաղալ Հայաստանի ազգային հավաքականում (in Armenian). sport.news.am. Retrieved 30 January 2013. ↑ Profile. footballdatabase.eu. ↑ Հայաստանի հավաքականի ֆուտբոլիստների կանայք (ֆոտո) (in Armenian). sport.news.am. Retrieved 27 March 2013. ↑ Նորայր Ասլանյան-Մամեդովը հրավիրվել է Հայաստանի հավաքական დაარქივებული 2013-05-29 საიტზე Wayback Machine. (in Armenian). ArmFootball.com. Retrieved 27 March 2013.
ქალვაზი

ქალვაზი (აზერ. Kəlvəz) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 271 კაცი. ქალვაზი GEOnet სახელების სერვერზე
სამედ ვურღუნის სახლ-მუზეუმი

სამედ ვურღუნის სახლ-მუზეუმი — აზერბაიჯანელი პოეტის, მეცნიერისა და საზოგადოებრივი მოღვაწის, სამედ ვურღუნის სახელობის მუზეუმი, რომელიც აზერბაიჯანის დედაქალაქ ბაქოში მდებარეობს. საბჭოთა კავშირის ორგზის სახელმწიფო პრემიის ლაურეატის მფლობელი მწერლის სახლ-მუზეუმი კომპოზიტორთა და მწერალთა ხსოვნის უკვდავსაყოფად შექმნილი პირველი მემორიალური მუზეუმი იყო აზერბაიჯანში. სამედ ვურღუნის სახლ-მუზეუმი აზერბაიჯანის რესპუბლიკის კულტურისა და ტურიზმის სამინისტროს კონტროლის ქვეშაა. მუზეუმი XIX საუკუნეში აგებული შენობაშის მესამე სართულზე, ექვსოთახიან ბინაშია განთავსებული. სამედ ვურღუნი ამ ბინაში სიცოცხლის უკანასკნელ 2 წელიწადში ცხოვრობდა. სახლ-მუზეუმის გახსნა ქვეყნის ხელისუფლებამ 1974 წელს გადაწყვიტა. მუზეუმი 1975 წლის 6 ოქტომბერს გაიხსნა. უკანასკნელ წლებში სამუზეუმო ფონდი გაფართოვდა, ახალი ნიმუშები გამოფინეს და პოეტის სიცოცხლისა და შემოქმედების შესახებ ახალი კვლევები ჩატარდა. მუზეუმის უმთავრეს საქმიანობას ნიმუშების შეგროვება წარმოადგენს. სხვადასხვა მეთოდით წარმოებული კვლევების შედეგად სამუზეუმო ფონდი ვურღუნის პირველადი ფოტოებით, ნახატებით, მანუსკრიპტებით, საკვლევი ნაშრომებით, საჩუქრებით, ძველი გაზეთებით და სხვა მატერიალური ნივთებით შეივსო. დღეისთვის მუზეუმში 16 000 ექსპონატია დაცული. მუზეუმის შემადგენელი ნაწილია პოეზიის სახლი, რომელიც მწერლის დაბადების ადგილას, სოფელ იუხარი სალახლიში, აზერბაიჯანის რესპუბლიკის ყაზახის რაიონში მდებარეობს. მუზეუმის სამი ოთხი:პოეტის სამუშაო ოთახი, სასტუმრო ოთახი და საძინებელი ხელუხლებლადაა შემონახული. დანარჩენ 3 ოთახში გამოფენებია მოწყობილი, რომლებიც მწერლის სიცოცხლესა და საზოგადოებრივი მოღვაწეობას ასახავს. პოეტის ოფისი, კაბინეტი სადაა, ყველაფერი მოწესრიგებულია: საწერი მაგიდა, სკამები, წიგნებით სავსე კარადები. საწერ მაგიდაზე უკანასკნელი მანუსკრიპტები, მწერლის ცოლისა და შვილის ფოტო და პატარა კალათაში მოთავსებული მეწამული შარფია. მწერალმა ამ საწერ მაგიდასთან შექმნა „ვაგიფი“, „ფარჰადი და შირინი“, „ადამიანი“, „აიღუნი“ და ბევრი სხვა. მწერლის სასტუმრო ოთახიც ხელუხლებლადაა შემორჩენილი. სამედ ვურღუნი სტუმართმოყვარე პიროვნება იყო. მას ხშირად სტუმრობდნენ მეგობრები - მწერლები, კომპოზიტორები, მსახიობები, სოფლის მუშეი და მისი ნიჭის თაყვანისმცემლები. სასტუმრო ოთახში დგას როიალი, რომელზეც უზეირ ჰაჯიბეკოვი, ყარა ყარაევი, საიდ რუსტამოვი და სხვები უკრავდნენ. 1944 წელს საცხოვრებელ ოთახში სახალხო არტისტმა, მიხეილ აბდულაიევმა პოეტის პორტრეტი შექმნა. სამედ ვურღუნი მის ბაღშია გამოსახული. სამედ ვურღუნის გარდაცვალებისას, 1956 წლის 27 მაისს, პოეტის ცოლმა საათი გააჩერა, რომელიც დღემდე გაჩერებულია. პოეტის საძინებელი ოთახიც ხელუხლებლადაა შემორჩენილი. აქვეა შემონახული პოეტის გარდაცვალების ნიღაბიც. სახლ-მუზეუმში სამად ვურღუნის ვაჟს, ვაგიფ სამადოღლუ ვურღუნსაც აქვს საწერი მაგიდა, ვიოლინო, პიანინო და სხვა ნივთები. ↑ 1.0 1.1 1.2 Memorial Museums. დაარქივებულია ორიგინალიდან — 2017-08-17. ციტირების თარიღი: 2019-10-29. ↑ 2.0 2.1 House-Museum of Samad Vurgun. ↑ news.lent.az დაარქივებული 2019-10-29 საიტზე Wayback Machine. Opening ceremony of new exhibition ↑ The valuables works written in this house. დაარქივებულია ორიგინალიდან — 2017-11-04. ციტირების თარიღი: 2019-10-29. ↑ www.bizimyol.info/news სამედ ვურღუნის სახლ-მუზეუმი
ვარდისფერი როზელინი

ვარდისფერი როზელინი — ფრინველი ბეღურასნაირთა ოჯახის წარმოამდგენელი. ძირითადად ბინადრობს ცენტრალურ და აღმოსავლეთ ციმბირის ტაიგას ტყეების ზონაში, აღმოსავლეთით შანტარის კუნძულებისა და სახალინისკენ. რუსეთში იგი, ძალიან იშვიათ მფრინავ სახეობას წარმოადგენს, აქ შეგიძლიათ იხილოთ გვიან შემოდგომაზე ან ზამთარში. ციმბირის როზელინის მამრი ინდივიდი უეჭველად განისაზღვრება ყელის და შუბლზე მარგალიტისებრი ნიშის არსებობით, აგრეთვე ზურგზე და ფრთებზე შედარებით ჭრელი ზოლით. გარდა ამისა, ციმბირულ როზელინს არ აქვს გამოხატული ყვითელი ფერი, როგორც წესი, დამახასიათებელია სხვადასხვა ფერებით. მამრი არის ძირითადად ვარდისფერი ფერის, მოყავისფრო ზურგით. ფრთაზე აქვს თეთრი ზოლი, მდედრი კი მოწითალო ფერით და ნაცრისფერი ზურგით ხასიათდება. ვარდისფერი როზელინები ძირითადად ბუდობენ წყვილებად. ბუდობისას იცავენ ე.წ. თავის „საბუდარ ტერიტორიას“. მათი კრუხობა გრძელდება 10-14 დღე-ღამე. იკვებებიან სარეველებისა და კულტურული მცენარეთა თესლით, კენკრით, იშვიათად მწერებით, ოსპით. დიდები მართვეებს კვებავენ საყლაპავი მილიდან, ზოგჯერ მწერებით. აღსანიშნავია, რომ ვარდისფერი როზელინები, უმნიშვნელოდ აზიანებენ სოფლის მეურნეობას, მარცვლოვანსა და ბოსტნის კულტურებს. საშუალოდ ვარდისფერი როზელინის სხეულის სიგრძე 8-25 სმ. მასა კი 7-100 გრამს აღწევს. პირველად ეს ფრინველი აღწერა 1776 წელს გერმანელმა ზოოლოგმა პიტერ სიმონ პალასმა. ალპური ზონის დამახასიათებელი ფრინველი, კავკასიაში ზაფხულში გვხვდება დაახლოებით ზღვის დონიდან 2,000 მეტრზე, ზამთარში მისი არეალი ჩვეულებრივ არ აღემატება 500 მეტრს. ეს სახეობა იშვიათია. ფრინველი აკეთებს არარეგულარულ სეზონურ მიგრაციას ვერტიკალური მიმართულებით, რაც დამოკიდებულია მთებში თოვლის რაოდენობით. ციმბირული როზელინი არის საკმაოდ სწრაფი და მომთაბარე ფრინველი, რომლებიც ხშირად მოგზაურობენ მთისწინეთში მოგზაურობის დროს. ზამთარში, ამ სახეობის ფრინველები იკვებებიან კენკრით, კერძოდ კუნელით. ფრინველების ბუდე მოწყობილია კლდეების ნამსხვრევებს ან ქვებს შორის ალპურ ზონაში. იგი აგებულია ყლორტებისგან, მშრალი ბალახისა და ფესვებისგან, ზოგჯერ ფოთლებით. ღრმა უჯრა მჭიდროდ არის გაფორმებული მატყლის, თმის ან მცენარეული ბოჭკოებით. სიმღერა ხმოვანი, მელოდიურია, მაგრამ მთლიანობაში ის საკმაოდ მარტივი და მოკლეა, თითქოს სასტვენის ბგერებს მოგვაგონებს. ჩიტები მღერიან აგვისტოს დასაწყისამდე. ვარდისფერი როზელინი
ბექა ონიანი

ბექა ონიანი (დ. 19 ივლისი, 1984) — ქართველი მსახიობი. დაიბადა 1984 წლის 19 ივლისს. დაამთავრა საქართველოს ტექნიკური უნივერსიტეტი ენერგეტიკოსის პროფესიით. 2009 წელს გამოჩნდა გადაცემაში „Club Show“. 2010 წლიდან არის „კომედი შოუს“ მსახიობი. ბექა ონიანი — კინოფილმების ინტერნეტ მონაცემთა ბაზა (ინგლისური) espersona.com დაარქივებული 2019-10-29 საიტზე Wayback Machine.
წრფივი ძებნის ალგორითმი

წრფივი ძებნა — საძიებო ალგორითმი. მისი არსი შემდეგში მდგომარეობს: წინასწარ მოიცემა განსაზღვრული მნიშვნელობის მქონე ცვლადი და ის თანმიმდევრობით შედარდება მასივის ყველა ელემენტის მნიშვნელობას. თუ მასივის რომელიმე ელემენტის მნიშვნელობა დაემთხვევა მოცემული ცვლადის მნიშვნელობას, პროგრამა გამოიტანს შესაბამისი ელემენტის ინდექსს; წინააღმდეგ შემთხვევაში პროგრამა ამონახსნს ვერ გამოიტანს, ვინაიდან საჭირო მნიშვნელობის ელემენტი მასივში არ არსებობს. ამგვარად, ძებნის პროცესი აღნიშნული მეთოდის გათვალისწინებით გრძელდება მანამდე, სანამ არ შემოწმდება მასივის ყველა ელემენტი და არ მოიძებნება მათ შორის ისეთი, რომლის მნიშვნელობაც ტოლი იქნება მოცემული ცვლადის მნიშვნელობის (ცხადია, თუ ასეთი ელემენტი მასივში საერთოდ არსებობს). ალგორითმი უარეს შემთხვევაში მუშაობს O ( n ) {\displaystyle O(n)} -დროში, უკეთეს შემთხვევაში კი O ( 1 ) {\displaystyle O(1)} -დროში. აღნიშნული ალგორითმი მარტივია დაპროგრამების თვალსაზრისით, მაგრამ დიდი ზომის მასივების შემთხვევაში ხასიათდება არაეფექტურობით. #include <iostream> using namespace::std; int main(){ //განვსაზღვროთ მასივის ზომა const int n=5; //შევქმნათ რაღაც მასივი int mas[n]={-123,5,1,-6,0}; //შევქმნათ ცვლადი და მასში ჩავწეროთ იმ ელემენტის მნიშვნელობა, რომლის ინდექსსაც ვეძებთ მასივში int m; cout<<"shemoitanet mnishvneloba"<<endl; cin>>m; /*for-ციკლით გადავარჩიოთ ელემენტები, და თუ დაემთხვევა, გამოვიტანოთ ციკლის ცვლადი i და დავასრულოთ პროგრამა*/ for(int i=0; i<n; i++){ if(mas[i]==m){ cout<<i; return 0; } } // თუ ვერ იპოვა გამოვიტანოთ შემდეგი: cout<<"elementi masivshi ar moidzebneba"; } პროგრამული უზრუნველყოფის დეველოპერი. ნონა ოთხოზორია, ლელა გაჩეჩილაძე. 2015წ. (70გვ.).
აზერბაიჯანის გეოლოგიის მუზეუმი

აზერბაიჯანის გეოლოგიის მუზეუმი — მდებარეობს აზერბაიჯანში. მუზეუმის ძირითად საქმიანობას კლდეების, მინერალებისა და მადნეულის ნიმუშების შესწავლა და ქვეყნის მინერალებისა და ნედლეულის ბაზის საფუძველზე დახასიათება წარმოადგენს. მუზეუმი 1969 წელს დაარსდა. 1982 წელს აზერბაიჯანის საბჭოთა სოციალისტური რესპუბლიკის მინისტრთა საბჭოს გადაწყვეტილებით მას „აზერბაიჯანის გეოლოგიის მუზეუმი“ ეწოდა. 2008 წლის 21 მაისს აზერბაიჯანის რესპუბლიკის პრეზიდენტმა, ილჰამ ალიევმა ხელი მოაწერა ბრძანებას ბუნებრივი რესურსებისა და გარემოს სამინისტროს საქმიანობის გასაუმჯობესებლად საპრეზიდენტო სარეზერვო ფონდიდან 1 მილიონი აზერბაიჯანული მანათის გამოყოფის შესახებ. ბრძანების შესაბამისად მუზეუმს რეკონსტრუქცია ჩაუტარდა და სტრუქტურა თანამედროვე მოთხოვნილებების შესაბამისად განახლდა. მუზეუმს 639 მ² ფართობი უკავია. განაზლებული მუზეუმი 2010 წლის 25 დეკემბერს გაიხსნა. მუზეუმის საგამოფენო დერეფანში 500-ზე მეტი მადნეული, არა-მადნეული, სამშენებლო მასალა, მოსაჩუქურთმებელი და მოსაპირკეთებელი ქვის, ბუნებრივი ქვების, მინერალური, პალეონტოლოგიური ნიმუშები, აზერბაიჯანისა და მსოფლიოს სხვა რეგიონების მინერალური რესურსების გეოლოგიური რუკები, ალბომები და ბუკლეტებია გამოფენილი.მუზეუმში 6 განყოფილებაა. 2016-2017 წლებში სამუზეუმო ფონდში 15 ექსპონატი, მათ შორის კვარცის მინერალები და დეკორატიული ქვები შევიდა. ექსპონატები დაშქესანისა და ხირზის რეგიონებში, ასევე მცირე კავკასიონისა და კავკასიონის ჩრდილო-აღმოსავლეთ ნაწილში მოიპოვეს. კვარცის ნიმუში ზაქათალის რეგიონში აღმოაჩინეს. რეგიონული გეოგრაფიის სექციააში წარმოდგენილია სტრატიგრაფიული, ლითოლოგიური, პეტროგრაფიული, ტექტონიკური, მაგნეტიზმის, მორფოლოგიის, ვულკანური, მიწისქვეშა მინერალური წყლებისა და მინერალური დეპოზიტების გეოლოგიური რუკები. რესპუბლიკის გეოლოგიური რუკა დაფუძნებულია რელიეფზე, რომელიც 1: 100 000 სკალაზე. განყოფილებაში წარმოდგენილია კავკასიის გეოლოგიური რუკაც, 1: 500,000 სკალით. განყოფილებაში გამოფენილია 500 იშვიათი კლდის, მადნისა და მონო-მინერალის ნიმუში. პეტროგრაფიის განყოფილებაში წარმოდგენილია ინტრუზიული და ეფუზიური, დანალექი და მეტამორფული კლდეებისა და ქვების ნიმუშები. კოლექციებში შეტანილია როგორც აზერბაიჯანის რეგიონის, ისე მსოფლიოს სხვა რეგიონის ნიმუშებიც. მინერალოგიის განყოფილებაში გამოფენილია როგორც აზერბაიჯანიის რესპუბლიკის, ისე მსოფლიოს სხვა რეგიონების მინერალური ნიმუშების კოლექციები. განყოფილებაში მინერალების კრისტალური აგრეგატები, თავისუფალი ელემენტები, სულფიდები, ოქსიდები, კარბონატები, ფოსფატები და ჰიდროქსიდებია წარმოდგენილი. პალეონტოლოგიის განყოფილებაში გამოფენილია სილურული სისტემიდან ნეოგენურ სისტემამდე ხანის ფლორისა და ფაუნის ნიმუშები. აზერბაიჯანის რესპუბლიკის ბუნებრივი რესურსებისა და ეკოლოგიის სამინისტროს ვებ-საიტი ↑ 1.0 1.1 1.2 1.3 1.4 1.5 Azərbaycan Geologiya Muzeyi | Azərbaycan Respublikası Ekologiya və Təbii Sərvətlər Nazirliyi az. ციტირების თარიღი: 2018-12-22 ↑ Музей геологии Азербайджана будет отреставрирован en-US (2008-05-22). ციტირების თარიღი: 2018-12-22 ↑ Состоялось открытие Музея геологии Азербайджана после ремонта (ФОТО) ru (2010-12-25). ციტირების თარიღი: 2018-12-22 ↑ В текущем году в фонд Музея геологии Азербайджана передано около 15 экспонатов ru. ციტირების თარიღი: 2018-12-22